Adicara caos penghargaan seni iku uga kapahargyan mawa pagelaran kanga ran kolaborasi seni tari lan pedalangan kanthi irah-irahan “Jagal Abilowo”, kang dipandhegani dening Drs. Sukisna minangka sutradara.Wosing crita ngandharake lelakon lara lapane para Pandhawa anggone nggayuh kamulyan. Sakabehing pepalang apadene bebaya dilakoni kanthi sabar lan tawakal marang kersaning Gusti Kang Murbeng Dumadi. Kabeh mau kagambaake kadidene lelakone jagal Aboilowo, sawijining titah kang “tan kendhih ing pangarih-arih, tan mundur ing geguntur, tan mendha ing bebaya.” Lelabuhane Jagal Abilowo kang sepi ing pamrih lan rame ing gawe iku mula pantes yen pikantuk ganjaran minangka tandha pakurmatan saka raja ing Matswapati. Mbok menawa babagan iki ana empere karo kang dumadi jroning adicara caos penghargaan seni katur para seniman lan budayawan iki.